ఇస్లామాబాద్ : గిల్గిట్-బాల్టిస్థాన్ ప్రాంతాన్ని ప్రత్యేక రాష్ట్రంగా ప్రకటించేందుకు పాకిస్థాన్ సన్నాహాలు చేస్తోంది. వివాదాస్పద పాకిస్థాన్ ఆక్రమిత కశ్మీరు సరిహద్దుల్లోనే ఈ ప్రాంతం ఉంది. దీనిని పాకిస్థాన్లో 5వ ప్రావిన్స్గా ప్రకటించాలని ప్రయత్నిస్తున్నట్లు ఇంటర్ ప్రొవిన్షియల్ కోఆర్డినేషన్ మంత్రి రియాజ్ హుస్సేన్ పీర్జాదా చెప్పారు. ప్రధాన మంత్రికి విదేశీ వ్యవహారాల సలహాదారు సర్తాజ్ అజీజ్ నేతృత్వంలోని కమిటీ గిల్గిట్-బాల్టిస్థాన్కు ప్రావిన్స్ హోదా ఇవ్వాలని సిఫారసు చేసిందన్నారు. దీనిని అమలు చేసేందుకు రాజ్యాంగ సవరణ చేస్తామన్నారు.గిల్గిట్-బాల్టిస్థాన్ ప్రత్యేక భౌగోళిక వ్యవస్థగా పాకిస్థాన్ పరిగణిస్తుంది. దానికి ప్రత్యేక ప్రాంతీయ అసెంబ్లీ ఉంది, ముఖ్యమంత్రి ఎన్నికవుతారు. ప్రస్తుతం పాకిస్థాన్లో నాలుగు ప్రావిన్స్లు ఉన్నాయి. అవి... బలూచిస్థాన్, ఖైబర్ పక్తుంక్వా, పంజాబ్, సింధ్.పాకిస్థాన్ ప్రయత్నాలు భారతదేశానికి అభ్యంతరకరమని చెప్పవచ్చు. గిల్గిట్-బాల్టిస్థాన్ గుండా చైనా-పాకిస్థాన్ ఎకనమిక్ కారిడార్ నిర్మాణం జరుగుతోంది. ఈ ప్రాంతం హోదా పరిష్కారం కాకపోవడంపై చైనా ఆందోళన వ్యక్తం చేసినందువల్లే పాకిస్థాన్ ఈ చర్యకు సన్నాహాలు చేస్తున్నట్లు తెలుస్తోంది.
islamabad : gilgit-baltisthan praantaanni pratyeka rashtranga prakatinchenduku pakisthan sannaahaalu chestondi. vivaadaaspada pakisthan aakramita kashmeeru sarihaddullone ee praantam undi. deenini paakisthaanlo 5va pravinsga prakatinchaalani prayatnistunnatlu inter provinshial coordination mantri riaz hussen peerjada cheppaaru. pradhaana mantriki videshee vyavahaaraala salahaadaaru sartaj ajij netrutvamloni commity gilgit-baltisthanku pravins hoda ivvaalani sifaarasu chesindannaru. deenini amalu chesenduku raajyaamga savarana chestaamannaaru.gilgit-baltisthan pratyeka bhougolika vyavasthagaa pakisthan pariganistundi. daaniki pratyeka praantiiya assembley undi, mukhyamantri ennikavutaaru. prastutam paakisthaanlo naalugu praavinslu unnaayi. avi... baluchisthan, khaibar paktunkwa, panjab, sindh.pakisthan prayatnaalu bhaaratadesaaniki abhyantarakaramani cheppavachhu. gilgit-baltisthan gunda chaina-pakisthan ekanamik karidar nirmaanam jarugutondi. ee praantam hoda parishkaaram kakapovadampai chaina aandolana vyaktam chesinanduvalle pakisthan ee charyaku sannaahaalu chestunnatlu telustondi.